Patrick Reed á æfingu í Melbourne í gær . AFP Bandaríski kylfingurinn Patrick Reed hefur mátt þola gagnrýni og glósur síðasta sólarhringinn , í kjölfarið á atviki á Hero World Challenge-golfmótinu sem lauk á Bahamaeyjum á sunnudaginn . Þar fékk Reed á sig tveggja högga víti fyrir að hreinsa sand frá boltanum með æfingasveiflu og atvikið er talsvert í sviðsljósinu fyrir einvígi Bandaríkjanna og heimsliðsins utan Evrópu sem hefst í Melbourne í Ástralíu á fimmtudaginn . Haft hefur verið eftir kylfingum úr heimsliðinu að Reed hafi svindlað á mótinu og hann er ekki sáttur við þá meðferð . „ Það er ekki rétta orðið . Ef þú gerir eitthvað óvart og brýtur þannig reglur þá ertu ekki að svindla . Ef ég hefði ætlað mér að gera það , þá hefði það verið svindl , en ég reyndi ekki að laga stöðu boltans á neinn hátt . Þetta er bara rangt , ég er ekki svindlari , “ sagði Reed á fréttamannafundi í Melbourne í morgun . „ Auðvitað láta þeir svona því þeir vilja koma áhorfendum betur á sitt band fyrir mótið . Þannig er þessi leikur . Fyrir vikið verður þetta persónulegra og við eigum því skemmtilega viku fram undan . Ég vona að allar glósur frá áhorfendum verið innan siðsamlegra marka og nú er ég bara enn einbeittari en áður í að vinna , “ sagði Reed enn fremur .